تورکیه ایله قطر آراسیندا ائدیلن حربی تعلیم، امکداش‌لیق و بیرلیک یئرلشدیریلمه‌سی آنلاشماسی چرچیوه‌سینده 5 زره‌لی آراج و 23 پرسنل دوحه‌یه چاتدی.
تورک سلاح‌لی گوج‌لرین‌دن قونو ایله ایلگیلی وئریلن آچیقلامادا،
"تورکیه ایله قطر آراسیندا حربی تعلیم، امکداش‌لیق و بیرلیک یئرلشدیریلمه‌سی قابسامیندا ائدیلن حقوقی دوزنلمه‌لر چرچیوه‌سینده، تورک سلاح‌لی گوج‌لری‌نین قطرده بیرلیک قونوشلاندیرماسی پروسه‌سی‌نین بیر پارچا‌سی اولا‌راق، 22 ژوئن 2017 گونو ساعات 08.00ده 5 زره‌لی آراج و 23 پرسنلین دوحه‌یه اینتیقا‌لی تاماملانمیش‌دیر" دئییلدی.
آچیقلامادا آیریجا، بون‌دان سونرا فعالیت‌لرین پلانلاندیغی شکیلده تطبیق اولونماغا داوام ائدیلجیی ده ایفاده ائدیلدی.
ایکی اؤلکه آراسین‌داکی آنلاشما‌لار 7 ژوئنده امضالانمیش، پرزیدنت رجب طیب اردوغان آنلاشما‌لاری اونایلامیشدی.
قطرده حاضردا 88 تورک عسگری وار.
ایلک کاروانین گئتمه‌سیله قطرده‌کی تورک عسگری ساییسی 111 نفره چیخدی.
